Source: https://hdinfo.wordpress.com/category/hd-dvd/
Timestamp: 2017-08-20 19:04:23+00:00

Document:
HD DVD | Localized high-def info for Finland
Aihearkisto: HD DVD
Evangelion vie Mangan maailmaan
Viimeaikaiset luonnonkatastrofit huomioiden, nyt ei liene kaikista korrektein aika puhua japanilaisesta viihteestä eli manga-elokuvista. Teräväpiirtojulkaisuja on kuitenkin ruvennut kertymään sen verran että niihin kannatta alkaa tutustumaan.
Aiheeseen kiinnitti huomion hiljattain Tekzilla juontaja Patrick Norton. Hän mehutti useamman viikoon ’fuulikuulia’ eli FLCL sarjaa. Amerikkalainen julkaisu on kuitenkin aluekoodi A lukittu. Muutenkin kyseessä on 4:3 sarjan ylös-skaalattu versio. Tämä lienee siis järkevämpää hankkia edullisemmin DVD:llä, jos on todella kiinnostunut. Tarina saa kehuja useammilla sivustoilla vaikka kuulostaakin hyvin sekavalta. Perusidea on ilmeisesti että poikaa lyödään kitaralla päähän ja halkeamasta alkaa ilmestyä robotteja! Hevirokista koostuva ääniraita on myös tärkeä osa elokuvaa. Blu-ray:llä äänet ovat 2.0 muodossa ja bassot vaimeita. Kannattaa siis senkin takia pysytellä DVD versiossa.
Formaattisodan päättymisvaiheessa yksi suurimmista keräilyharvinaisuuksista oli Freedom sarja joka julkaistiin jakso kerrallaan ”Twin Format” DVD/HD DVD kaksikerroslevyillä (15Gt HD DVD + 4.6Gt DVD). Sarjassa oli seitsemän jaksoa joista kuitenkin alunperin julkiaistiin vain kuusi. Ensimmäiset kaksi jaksoa julkaistiin Japanin lisäksi USA:ssa ja löysivät tiensä myös Eurooppalaisiin verkkokauppoihin. Räjähtävin jakso oli kuitenkin vasta kolmonen joten sarjaan ei vielä HD DVD:llä kannattanut investoida. 2008 marraskuussa kaikki 7 jaksoa julkaistiin aluekoodivapaana Blu-ray boksina, uusilla teräväpiirtolisämateriaaleilla varustettuna. Microsoft:in ja Memory-Tech:in kehittämät HDi toiminnot kuten kuva-kuvassa ikkuna jota voi siirrellä, vaihtaa läpinäkyvyyttä ja kokoa – jäi Blu-ray formaatin sen aikaisen kehitysvaiheen saavuttamattomiin. Puolitoista tuntia kestävät teräväpiirtolisämatskut BD-versiolla ovat kuitenkin ihan mukava vaihtokauppa. Blu-ray boksi sisältää 4 kappaletta 50Gt levyjä. Ääniraidoissa voi valita joka korkearesoluutioisesta 24-bitin japanilaisversiosta ja englanniksi dubatusta 16- bit versiosta. Tarinasta vielä sen verran että se sijoittuu vuoteen 2267. Ilmastonmuutoksen takia ihmiset ovat joutuneet rakentamaan kaupunkeja kuuhun. Ensimmäiset kolme jaksoa tapahtuvat siellä, jonka jälkeen siirrytään maan päälle Las Vegasiin. Tarina toppaa 4-6 jaksoissa mutta 7 jakso vetää kuulemma tarinan suht hyvin pakettiin. Briteissä boksin hinta liikkuu tällä hetkellä £50 paikkeilla mutta saatavuus on heikko.
Tämän hetken kiitellyin mangasarja Blu-ray:llä on kuitenkin uusintaversio Evangelion:sta. Julkaisuja tulee olemaan yhteensä neljä. Näistä on tähän mennessä myynnissä kaksi, joista vain ensimmäinen on maahantuontiystävällinen. Toinen osa on julkaistu kolmena eri versiona: alkuperäinen japanilaisversio, aluekoodi A lukittu jenkki sekä saksaksi dubattu versio. Brittiversio julkaistaan toukokuun lopussa. Kakkososan tarina on kuulemma mangan terävintä kärkeä mutta ykkösosakin sai 4 tähteä. Pienet ongelmat kuvanlaadussa kuten värien kaistaloituminen sakottavat puoli tähteä maksimituloksesta. Äänet ovat moitteettomat TrueHD 6.1 sekä englanniksi dubattuna että alkuperäismuodossa japaniksi. Tekstitykset löytyvät englannin kielellä. Lisämateriaalit ovat melkein yhtä kuin nolla. Pakkaus itsessään on holografisella kuvalla varustettu metallikotelo ja mukana on myös lehtinen. Tarinassa pilotit käyttävät robotteja puolustaakseen New Tokyo 3 kaupunkia yliluonnollisilta olennoilta. Brittiamazonista voi tilata ykkösosan £9 puntaan + postarit.
Vähän tuoreempi klassikko Cowboy Bebop julkaistaan kesäkuun lopussa jenkki blu-ray:llä. Manga julkaisuja on toki muitakin hyviä bd:llä joten palataan aiheeseen lähiviikkoina.
Jos ei halua rahoittaa huonolla kuvanlaadulla tehtyjä blu-ray julkaisuja kannattaa odotella toukokuun kymmenenteen päivään kun Alien:in hyvälaatuiset ykkös- ja kakkososat pystyy ostamaan erikseen. Kyseessä on yhden levyn versiot joten Anthology/Quadrilogy boksien kaikkia lisämateriaaleja ei mahdu mukaan. Ei ole vielä mainittu että erillisjulkaisuilla olisi mitään tuoretta lisämateriaali mutta seuraillaan vielä tilannetta.
Kirjoittanut hdinfo : maaliskuu 13, 2011 Kategoria/t: Blu-ray, HD DVD, HDi, tv-sarjat
GDT vie BD-kokoelman kautta Hulluuden Vuorille
Viimeiset HD DVD:t kuopattu
Moneen kertaan lykätyt brittien Film4 julkaisut Trainspotting ja Shallow Grave voi näillä näkymin unohtaa. Asiasta tiedettiin DVDPlazassa pari päivää sitten.
Käytännössä viimeiseksi HD DVD-julkaisuksi jäi siis metallikoteloitu Death Proof. Death Proof maksaa tällä hetkellä saksan amatsoonissa 18€ postareineen. HD DVD:n kuoltua jenkkilässä Weinstein yhtiö kielsi saksalaista Senator Filmsiä julkaisemasta tätä versiota viime kesänä kun levyt painettiin. Weinsteinit halusivat että Blu-ray versio julkaistaan ensin jenkkilässä joulun alla ennen kuin HD DVD:t päästettiin myyntiin. Death Proofin ääniraita on häviöllinen DTS-HD 5.1 ja kuva VC-1 pakattu 2.35:1 kuvasuhteella. Korkean bittivirran ansiosta äänet ovat HighDefDigestin mukaan yhtä hyvät kuin Blu-ray version Dolby TrueHD äänet. Kaikki lisämateriaalit ovat SD-tarkkuudella.
Jos haluaa edelleen sijoittaa kuoleeseen formaattiin on syytä harkita Paramountin jenkkierikoisuuksia Face/Off ja Zodiac. Kummatkin ovat kahden levyn versioita. Zodiacin kakkoslevyllä on 214 min HD materiaalia. Face/Off:in kakkoslevyllä HD-lisämatskua on ”vain” 101 minuuttia mutta 26 minuuttinen John Woo: A life in pictures on erittäin mielenkiintoinen lisäys jossa kerrotaan mm. jengiväkivallasta Hong Kongissa Woo:n lapsuudenaikaan. Zodiac on kuvattu kokonaisuudessan 1080p videolle Thompson Viper Filmstream kameralla. Samaa kameraa on käytetty aikaisemmin Miami Vice ja Collateral elokuvien toimintakohtauksissa. Ei yllättäen HDD antoi levylle kuvanlaadusta 5 tähteä.
Amazon.de:stä Death Proof
Amazon.co.uk:stä Zodiac , Face/Off
Kirjoittanut hdinfo : maaliskuu 19, 2009 Kategoria/t: HD DVD

References: HD 
 HD 
 HD 
 HD 
 HD 
 HD 
 HD 
 HD 
 HD 
 HD